Maria Rosaria Capobianchi

Maria Rosaria Capobianchi (født 1953 i øya Procida ved Napoli i Italia) er en italiensk biolog. Hun er spesialist i mikrobiologi og leder ebn arbeidsgruppe i det virologiske høysikkerhetslaboratorium ved Istituto nazionale per le malattie infettive Lazzaro Spallanzani i Roma. I februar 2020 lyktes det henne sammen med kollegene Francesca Colavita og Concetta Castilletti, å isolere viruset SARS-CoV-2, det koronaviruset som kan utløse lungesykdommen covid-19. En delvis sekvensering av genomet til denne varianten, 2019-nCoV/Italy-INMI1, ble offentliggjort på databanken GenBank.

Capobianchi tok i 1976 doktorgraden i biologi ved Universitetet i Napoli Federico II. I 1988 fikk hun spesialdiplom i mikrobiologi fra Universitetet La Sapienza i Roma. 

Etter en tid som forsker ved La Sapienzas institutt for virologi begynte hun i 2000 ved Spallanzani. Hennes forskning konsenterer seg om interferoners produksjon og virkningsmåter, virus, kroniske virale infekter, patogenesen til sykdommen aids og utvikling og standardisering av tester. Fra INMIs side var hun fra 2009 medarbeider ved WHO Collaborating center for the for clinical care, diagnosis, response and training on Highly Infectious Diseases.

Referanser

Virologer
Italienske biologer
Personer fra Storbyområdet Napoli
Personer relatert til covid-19-pandemien